Source: http://rovaniemi.cloudnc.fi/fi-FI/Toimielimet/Perusturvalautakunta/Kokous_1512020/Ikaihmisten_palvelualueen_asiakasmaksut_(88057)
Timestamp: 2020-02-26 10:57:43+00:00

Document:
Ikäihmisten palvelualueen asiakasmaksut ja muut maksut 2020 alkaen | Rovaniemi
Kokous 15.1.2020
Ikäihmisten palvelualueen asiakasmaksut ja muut maksut 2020 alkaen
Perusturvalautakunta, kokous 15.1.2020
§ 7 Ikäihmisten palvelualueen asiakasmaksut ja muut maksut 2020 alkaen
Ikäihmisten palvelujen harkinnanvaraisia asiakasmaksuja kotiin annettavissa palveluissa ja palveluasumisessa on tarkistettu edellisen kerran vuonna 2016. Palvelumuotojen muuttuessa on erikseen lautakunnassa päätetty mm. turvapalveluihin liittyvät asiakasmaksut. Ehdotuksessa osaa asiakasmaksuja on nostettu noin 3 prosentilla ja pyritty yhdenmukaistamaan maksuja palvelujen sisällön mukaan saman hintaiseksi esimerkiksi. kotipalvelun tukipalvelut ja turva-auttajakäynnit.
Palveluasumisen sääntökirjan mukaan kaupungin määrittelemät harkinnanvaraiset asiakasmaksut ovat myös kattona yksityisen palveluntuottajan asiakasmaksuille. Palveluasumisen harkinnanvaraisiin asiakasmaksuihin tulee uutena perusmaksu 100 €/kk. Perusmaksu sisältää ryhmäasumisen puitteet ja yhteisölliset toimet, hälytysjärjestelmän sekä kulutustavarat eli wc- ja käsipaperin sekä käsihuuhteet. Yksi perusmaksu korvaa nyt palveluntuottajien useista erilaisista ja eri hintaisista palveluista ja tarvikkeista koostuvat maksut.
Potkurin tilojen käyttömaksujen korotus on maltillinen ja ehdotus on esitelty vanhusneuvostolle 23.10.2019.
Geriatrian poliklinikalla, seniorineuvoloissa ja muissa vastaavissa terveydenhuollon palveluissa sovelletaan terveydenhuollon avopalvelujen asiakasmaksuja.
Asiakasmaksujen kokoaminen yhteen asiakirjaan edistää asiakkaille tiedottamista ja myös lautakunnalle mahdollisuutta tarkastella ja arvioida eri palvelujen asiakasmaksujen suhdetta ja vaikutuksia.
Perusturvalautakunta päättää Ikäihmisten palveluiden asiakasmaksuista liitteen yksi (1) mukaisesti 1.1.2020 alkaen. Asiakasmaksutiedot lisätään Perusturva - Asiakasmaksut 2020 -dokumenttiin.
Toimialajohtajan muutettu esitys: Perusturvalautakunta päättää Ikäihmisten palveluiden asiakasmaksuista liitteen yksi (1) mukaisesti 1.2.2020 alkaen. Asiakasmaksutiedot lisätään Perusturva – Asiakasmaksut 2020 – dokumenttiin. Liitteeseen lisätään teknisenä korjauksena sivulle 2: Kotisairaalan maksut kerryttävät maksukattoa. Maksukaton täytyttyä ei asiakasmaksuja peritä.
Perusturvalautakunta päätti, että erikseen selvitetään palveluasumisen asiointi-ja saattajamaksun sisällön rakenne.
Perusturvalautakunta päätti yksimielisesti toimialajohtajan muutetun esityksen mukaisesti.
palvelualuepäällikkö, hallintopäällikkö, talouspäällikkö, taloussihteeri, ikäihmisten palvelujen palveluesimiehet
Liite 1 Ikäihmisen palvelualueen asiakasmaksut ja muut maksut 2020.pdf (pdf, 2424 kt)
§ 4 Vuoden 2020 talousarvion täytäntöönpano-ohjeet
§ 5 Eräitä sosiaalihuollon asiakasmaksuja vuonna 2020
§ 6 Terveydenhuollon täyskustannushinnat 2020
§ 8 Mahasuolikanavan tähystyksien kokonaispalvelu v. 2020
§ 9 Palvelualuepäällikön avoimen viran hoitajan määrääminen/73731005
§ 10 Viranhaltijoiden päätösten otto-oikeus

References: § 7

§ 4

§ 5

§ 6

§ 8

§ 9

§ 10